કાર્યકારી મૂડી, પ્લાન્ટ અને મશીનરી સાથે નવી સાઈટના વિસ્તૃતિકરણ માટે અને સામાન્ય કોર્પસ ખર્ચ માટે ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૪૮૬૯૬૦૦ ઈકવીટી શેર, રૂ. ૧૫૧ થી રૂ. ૧૬૦ ના ભાવથી ઓફર કરીને રૂ. ૭૩.૫૩ કરોડથી રૂ. ૭૭.૯૧ કરોડ (નીચેના અને ઉપરના પ્રાઈઝ બેન્ડના આધારે) એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૧૬.૦૫.૨૦૧૮ ના રોજ ખુલશે અને તા. ૨૨.૦૫.૨૦૧૮ના રોજ બંધ થશે. ઓછામાં ઓછી અરજી ૮૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈમર્જ પર લીસ્ટ થશે. આ ઈસ્યુના લીડ મેનેજર નેવીજન્ટ કોર્પોરેટ એડવાઈઝર્સ લી. છે જયારે રજીસ્ટ્રાર કાર્વી કોમ્પ્યુરશેર પ્રા. લિ છે. આ ઈસ્યુ તેમની ભરપાઈ થયેલમૂડીના ૨૬.૬૫ % ટકા હિસ્સો આપશે. કંપનીએ શરુઆતમાં ભાવોભાવ શેર આપ્યા પછી, તેમણે બીજા શેર રૂ. ૧૦૦ થી રૂ. ૧૫૦ ના ભાવે આપેલ.(જેમાં ફેબ્રુઆર ર૦૧૮ માં રૂ. ૧ર૦ ના ભાવેઆપેલ ૭૦૦૦૦૦ શેરનો પણ સમાવેશ થાય છે.) આ ઉપરાંત તેમણે ડીસેમ્બર ર૦૧ર માં એક શેર પર ૧રર બોનસ શેર પણ આપેલ હતા. પ્રમોટરો દ્વારા સંપાદિત શેરની સરેરાશ કિંમત રૂ. ૦.૩૩, રૂ. ૦.૮૯ અને રૂ. ૦.૯૬ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૧૩.૪૦ કરોડ છે તે વધીને રૂ. ૧૮.૨૭ કરોડ થશે.